Maksupyynnöllä voit pyytää Siirto-palvelussa maksua toiselta palvelun käyttäjältä. Voit määrittää maksupyyntöön toiselta käyttäjältä pyytämäsi summan ja liittää mukaan viestin pyynnön saajalle.
Maksupyynnön saaja saa pyyntösi heti, kun olet lähettänyt sen. Jos saaja hyväksyy pyynnön, siirtyvät rahat välittömästi tilillesi ja saat S-mobiiliin ilmoituksen saapuneesta maksusta.
Saaja voi halutessaan hylätä lähettämäsi pyynnön tai jättää sen odottamaan myöhemmäksi. Käsittelemättömät maksupyynnöt hylkäytyvät automaattisesti viimeistään 40 päivän kuluttua niiden vastaanottamisesta.